El termini per acreditar el compliment dels requisits s'inicia el 20 de gener i finalitza el 30 d'abril de 2020.
Les sol·licituds per mantenir la prestació per al pagament del lloguer i altra documentació presentada abans de la data d'inici del termini indicat, s'entendran presentades dins de termini.
Cal presentar la sol·licitud per obtenir una pròrroga de les prestacions per al pagament del lloguer.
Les persones sol·licitants que no s'oposin que l'òrgan gestor pugui obtenir de forma electrònica les dades necessàries per al seguiment i control d'aquestes prestacions NO caldrà que aportin la documentació corresponent a: la declaració de renda, o certificat de Pensió no Contributiva (PNC) o de Renda Mínima d'Inserció (RMI), el certificat d'imputacions, el certificat de discapacitat reconeguda i el certificat de convivència (marcades amb *).
S'ha de presentar la següent documentació:
Si a la unitat de convivència s'ha produït algun canvi (nombre de membre, ingressos, habitatge, etc) s'haurà d'aportar la documentació següent:
L'Agència de l'Habitatge de Catalunya pot sol·licitar, directament o per mitjà de les entitats col·laboradores en la gestió d'aquestes prestacions, la documentació complementària que consideri necessària per a la resolució de l'expedient.
Únicament poden presentar la sol·licitud per mantenir les prestacions per al pagament del lloguer l'any 2020, les persones que han estat beneficiàries de la prestació permanent l'any 2019, d'acord amb la convocatòria publicada amb la Resolució MAH/1100/2010, de 8 d'abril, regulada per l'Ordre 402/2009, de 5 d'agost.
Cal acreditar ingressos i composició de la unitat de convivència
Podeu consultar les zones geogràfiques a efectes d'aplicació de la normativa d'habitatge en aquest enllaç.
Els ingressos que cal acreditar són els de l'últim període impositiu (2018), però en situacions sobrevingudes en què la persona sol � ·licitant o algun dels membres de la unitat de convivència hagin tingut un canvi important en relació amb la seva situació econòmica i laboral respecte al període general a acreditar en la convocatòria, la persona o persones afectades acreditaran els ingressos de l'any en curs.
El pagament del lloguer de l'habitatge s'ha de realitzar per mitjà de: transferència bancària, rebut domiciliat, ingrés en compte o rebut de l'administrador.
En tots els casos al rebut ha de constar a quina mensualitat correspon el pagament efectuat i a més a més, en el cas que el sistema de pagament sigui el rebut domiciliat, hi haurà de constar les dades següents: referència, NIF de l'emissor i sufix.
De l'import del rebut tan sols es tindran en compte l'import de la renda i els endarreriments, els corresponents a la repercussió de les obres de millora, de l'impost de béns immobles (IBI) i de la taxa pel servei de recollida d'escombraries
L'import màxim de la prestació pot ser de 240 €/mes (2.880 € anuals):
Aquesta prestació és incompatible amb els beneficiaris de les prestacions d'especial urgència per les mateixes mensualitats.
També es incompatible amb qualsevol altre ajut o prestació provinent d'altres administracions públiques, que tinguin la mateixa finalitat.
Atès que la prestació per al pagament del lloguer és un ajut públic i suposa un guany patrimonial subjecte a l'impost de l'IRPF, si la persona beneficiària ha percebut per qualsevol concepte (inclosa la prestació per al pagament del lloguer) més de 1.000€ bruts anuals no exempts, té l'obligació de presentar la declaració d'IRPF, en la qual també haurà d'incloure la quantitat percebuda
Les sol·licituds, en el model normalitzat, juntament amb la documentació acreditativa, s'han de presentar a:
El termini màxim per resoldre les sol·licituds i notificar la resolució, degudament motivada, és de sis mesos a comptar des de la data de presentació de la documentació completa.
Transcorregut aquest termini, si no s'ha notificat la resolució expressa, les persones interessades poden entendre desestimades les seves sol·licituds per silenci administratiu.
La notificació dels actes de tramitació i de resolució es farà per mitjà de la seva exposició als taulers d'anuncis de les entitats que col·laboren en la gestió de les prestacions, al web Habitatge.gencat.cat i al tauler electrònic de la Generalitat de Catalunya e-Tauler, per tant el ciutadà no rebrà les notificacions amb paper i correu postal.
Contra les resolucions d'atorgament o denegació d'aquestes prestacions, que exhaureixen la via administrativa, es pot interposar recurs de reposició en el termini d'un mes a comptar de l'endemà de la notificació, davant la persona titular de la direcció de l'Agència de l'Habitatge de Catalunya, o recurs contenciós administratiu, d'acord amb l'establert a la Resolució TES/992/2012, de 16 de maig, de delegació de competències.